Document ID: /roh_data/filtered/fineweb-2-filterrobots_roh.jsonl.gz/14017

Areguard temas politics na s'infurmeschan giuvens betg mo pli pauc ma els han era in problem da fidanza.
Surtut las medias han ina posiziun difficila: tar temas politics sa fidan ils giuvenils il pli pauc da schurnalists. La fidanza en schurnalists è tar 17 % entant che quella en il Cussegl federal è tar passa 50 %. Dentant vul la giuventetgna infurmaziuns e quellas duain esser neutralas.
La fidanza vegn tar ils giuvens tendenzialmain adina pli pitschna, ma che quella è uschè bassa ha fatg star stut.
La furmaziun politica resta impurtanta per giuvens e giuvnas. Quai mussa il studi. E atgnamain saja l’interess era qua, dentant va quel enavos en tut las tematicas.
Politica ed instituziuns ston uss vegnir activas e svegliar l'interess tar ils giuvens.
Plitost l’interess per la politica svizra vegn adina pli pitschna. Quest è gia il terz onn che quel sa diminuescha. Pli grond è quel per la politica da l’exteriur. Tematicas sco l’elecziun dal president american.
RR novitads 17:00